20.5.2022
DA
Den Europæiske Unions Tidende
C 205/33 Torsdag den 11. november 2021
33. bemærker, at designbeskyttelse for dele, der anvendes til reparation af komplekse produkter, kun er delvist harmoniseret; påpeger, at nogle medlemsstater allerede har indført en »undtagelse for reservedele« eller »reparationsklausul« i deres lovgivning, der gør det muligt at fremstille og sælge komponenter til komplekse produkter uden at krænke IPR; bemærker, at dette skaber fragmentering på det indre marked og retsusikkerhed; opfordrer derfor Kommissionen til at medtage en »reparationsklausul« i sit kommende forslag, hvilket vil bidrage til at støtte omstillingen til en mere bæredygtig og grøn økonomi og til at undgå konkurrenceforvridning;
34. mener, at EU's designbeskyttelsessystem bør ensrettes med EU's varemærkesystem med henblik på at gøre det muligt for designindehavere at forhindre, at varer med ulovligt design kommer ind på EU's toldområde, idet rettigheder knyttet til varemærker kan håndhæves over for krænkende varer, der er i transit gennem EU, mens rettigheder knyttet til design ikke kan; opfordrer Kommissionen til at råde bod på denne forskel i forbindelse med revisionen af designlovgivningen og gøre det muligt for ejere af varemærker at sætte en stopper for designforfalskninger i transit gennem EU;
35. er overbevist om, at designbeskyttelsen bør tilbydes på en ensartet måde i hele det indre marked og foreslår, at Kommissionen overvejer at ensrette mønsterdirektivet og EF-designdirektivet med henblik på at skabe større retssikkerhed;
Bekæmpelse af IPR-krænkelser
36. påpeger, at forfalskede varer, såsom f.eks. forfalskede lægemidler eller falske personlige værnemidler eller mundbind i forbindelse med en sundhedskrise som covid-19-pandemien, kan udgøre en alvorlig trussel for EU-borgernes sundhed og sikkerhed og kan forårsage alvorlig skade på folkesundheden; mener, at der selv om markedsovervågningsaktiviteter sigter mod at beskytte almene offentlige interesser, og forfalskede produkter derimod vedrører beskyttelsen af private IPR, er en tæt forbindelse mellem forfalskede produkter og risici for forbrugernes sundhed og sikkerhed;
37. fremhæver, at op til 6,8 % af EU's import eller varer til en værdi af 121 mia.
EUR i 2016 var falske varer, og at deres tilstedeværelse på det indre marked medførte direkte salgstab svarende til 50 mia.
EUR samt direkte tab af ca. 416 000 arbejdspladser i perioden 2013-2017 (19); gør opmærksom på, at krænkelse af IPR er forbundet med en lav risiko, både hvad angår sandsynligheden for at blive opdaget og sanktionen, hvis det bliver opdaget; opfordrer indtrængende medlemsstaterne til sammen med Kommissionen, toldmyndigheder, Den Europæiske Unions Agentur for Retshåndhæ­ velsessamarbejde (Europol), INTERPOL og retshåndhævende myndigheder at koordinere strategier og til at udvikle effektive og afskrækkende sanktioner med henblik på at bekæmpe forfalskning og piratkopiering, særlig når den har forbindelse til organiseret kriminalitet;
38. beklager den markante brug af internettet til distribution af forfalskede produkter, krænkende indhold og tjenester, der krænker IPR, med betydelige negative konsekvenser for EU's fremstillingsindustri samt for den kreative sektor og kulturog sportssektoren; glæder sig over Kommissionens forslag til en retsakt om digitale tjenester; fremhæver, at Know Your Business Customer-princip og et pålideligt indberettersystem vil bidrage kolossalt til bekæmpelsen af forfalskning, og at AI og blockchain kan spille en vigtig rolle med hensyn til at adressere forfalskede og piratkopierede varer, der er tilgængelige online, samt bidrage til forbedret håndhævelse af IPR i hele forsyningskæden; støtter derfor anvendelsen af nye teknologier til bekæmpelse af krænkelser af IPR og glæder sig i denne henseende over evidensbaserede publikationer fra EUIPO's observationscenter;
39. anerkender det store potentiale, som blockchainteknologier har med hensyn til registrering og beskyttelse af IPR; understreger, at blockchainsystemer kan hjælpe med at sikre forsyningskæden ved at muliggøre sporbarhed, sikkerhed og beskyttelse mod faren for forfalskninger på hvert trin i forsyningskæden; noterer sig, især med hensyn til registreringen af IPR, behovet for, at kontorer for intellektuel ejendomsret vedtager tekniske standarder for deres blockchainløsninger med henblik på at fremme deres indbyrdes interoperabilitet; understreger, at AI og relaterede teknologier, som anvendes i registreringsproceduren for tildeling af IPR, ikke kan erstatte en menneskebaseret gennemgang fra sag til sag for at sikre kvalitet og retfærdighed i beslutningerne;
(19)
EUIPO,2020 Status Report on IPR infringement: average annual figures, 2013-2017.